Jas Kanat (stadion, Aqtau). Jas Kanat – Aqtau shahridagi Qozogʻiston Premyer-ligasida ishtirok etadigan „Kaspiy“ futbol klubining stadioni. Stadion tavsifi. 2014-yilda Qozogʻiston rasmiylari Jas Kanat stadionini xususiy tadbirkorlarga sotilishi mumkinligini eʼlon qilishgan. Ushbu xabar stadionda bolalari mashq qilgan ota-onalarning ham, shahar sport boʻlimlari murabbiylarining ham gʻazabiga sabab boʻlgan. 2017-yil boshida Qozogʻiston futbol federatsiyasi stadiondagi maydon qoplamasining yaroqsizligi sababli „Jas Kanat“ stadionida Qozogʻiston chempionati va kubogi oʻyinlarini oʻtkazishni taqiqlagan. Shu munosabat bilan mahalliy „Kaspiy“ klubi uy oʻyinlari Chimkentda oʻtkazishi belgilangan. Maydon qoplamasini almashtirish ishlari bir yil oʻtib, 2018-yil avgust oyida yakunlangan. Maysazorni qayta tiklash ishlaridan tashqari, stadionni qayta qurish boʻyicha boshqa ishlar ham amalga oshirilgan. 17-avgust kuni yangilangan stadionda „Kaspiy“ jamoasi birinchi mashgʻulotini oʻtkazgan. Qayta qurilgan stadionning sigʻimi 4500 dan 5000 kishiga oshgan. 2018-yil 11-sentyabrda Qozogʻiston futbol Federatsiyasining sertifikatlashtirish komissiyasi rekonstruksiya qilingan stadionni koʻzdan kechirgan va oʻyinlarga qoʻyilgan taqiqni bekor qilgan. „Kaspiy“ klubi yangilangan stadiondagi ilk oʻyinini 23-sentyabr kuni Olmaotaning „Qayrat“ klubiga qarshi oʻtkazgan. Biroq, 2019-yil aprel oyida yana bir tekshiruv natijasida stadion Qozogʻiston chempionati Premyer-ligasi talablariga javob bermasligi aniqlangan. Xususiyatlari. Stadionning oʻlchamlari 110×70 m, sigʻimi esa 5000 tomoshabinga moʻljallangan. Stadion yuzasi sunʼiy qoplamali boʻlib, maydonda yuzasida isitish tizimi mavjud emas.